Ek verstaan nie alles nie - www.bybelkennis.co.za
by Coen Slabber · Published 09/03/2016 · Updated 08/03/2016
"If you would not murder yourself, take particular care never to preach too loud or too long. Always conclude the service within the hour. Then preaching will not hurt you."–John Wesley
Miskien is alles nie vir ons duidelik nie; miskien is daar dele wat ons nie verstaan nie. Paulus sê vir Timoteus: Dink na oor wat ek sê; die Here sal jou insig gee om alles te verstaan (2 Timoteus 2:7). Moenie alleen voel as jy nie alles verstaan nie. Die Bybelskrywers leer ons dat God ons denke oopmaak om die boodskap van die evangelie te verstaan. Dit is hoe dit in Filippi begin het: God het die denke en hart van Lidia geopen: Een van dié wat geluister het, was 'n vrou met die naam Lidia, wat die Joodse geloof aangeneem het … Die Here het haar vir Paulus se woorde ontvanklik gemaak (Handelinge 16:14).
Paulus is op sy tweede sendigreis. Hy sien die visioen van 'n man wat hom smeek: Kom oor na Masedonië toe en help ons. In onderwerping aan die Heilige Gees maak Paulus gereed om na Masedonië te gaan omdat ons tot die oortuiging gekom het dat God ons geroep het om die evangelie aan hulle daar te verkondig. God is besig om sy plan om die evangelie tot aan die eindes van die wêreld te verkondig in werking te stel. Hy gebruik mense om sy sending uit te voer. Hy lei hulle deur sy genadige voorsiening en die Heilige Gees se leiding.
God in sy voorsienigheid lei ons dikwels deur deure toe te maak. Paulus word verhoed om na Asië en Bitinië te gaan (Handelinge 16:6 – 7). Soms wil ons iewers heen gaan, maar eindig deur elders te dien. Ons taak is om die werk wat God elke dag vir ons gee, te doen. Ons moet gereed en gewillig wees om rigting te verander as die Heilige Gees ons lei. Miskien spandeer ek te veel tyd om die volgende 10 jaar van my lewe te beplan en gee nie genoeg tyd om die volgende 10 dae te beplan nie.
Hou op om jou oor jou "lewensplan" te bekommer en volg vir Jesus Christus. Moet ek iemand van Jesus Christus vertel? Is daar 'n nuwe werk waarheen die Heilige Gees my lei? Het jy onlangs 'n maaltyd of koffie gedeel met iemand wat Jesus Chistus nie ken nie? Hulle mag dit nie hardop sê nie, maar baie soebat: "Kom en help ons."